﻿UNIVERSITATEA NAȚIONALĂ DE APĂRARE „CAROL 1“ Centrul de Studii Strategice de Apărare și Securitate Dr Grigore ALEXANDRESCU Dr Gheorghe VĂDUVA INFRASTRUCTURI CRITICE PERICOLE, AMENINȚĂRI LA ADRESA ACESTORA SISTEME DE PROTECȚIE 5 Editura Universității Naționale de Apărare Carol I” București, 2006 Descrierea CIP a Bibliotecii Naționale a României ALEXANDRESCU, GRIGORE Infrastructuri critice: Pericole, amenințări la adresa acestora: Sisteme de protecție /dr Grigore Alexandrescu, dr Gheorghe Văduva -București: Editura Universității Naționale de Apărare Carol I”, 2006 ISBN (10) 973-663-412-4; ISBN (13) 978-973-663-412-3 I Văduva, Gheorghe 355:327 36 © Toate drepturile asupra prezentei ediții sunt rezervate Universității Naționale de Apărare „Carol I” • Lucrarea a fost discutată în ședința Consiliului Științific al CSSAS • Responsabilitatea privind conținutul revine în totalitate autorilor ISBN (10) 973-663-412-4; ISBN (13) 978-973-663-412-3 CUPRINS Argument 5 Capitolul 1 Delimitări conceptuale 6 1 1 Evoluția conceptului de infrastructură critică 9 1 2 Infrastructurile critice europene 14 Capitolul 2 Dinamica infrastructurilor critice 20 2 1 Factori ai dinamismului critic 20 2 2 Tipologia infrastructurilor critice 21 Capitolul 3 Amenințări la adresa infrastructurilor critice 29 3 1 Tipologia pericolelor și amenințărilor la adresa infrastructurilor critice 29 3 1 1 Pericole și amenințări cosmice, climatice și geofizice 30 3 1 2 Pericole și amenințări rezultate din activitatea oamenilor 33 3 1 3 Pericole și amenințări asupra infrastructurilor critice din spațiul virtual 35 3 2 Dinamica pericolelor și amenințărilor la adresa infrastructurilor critice 36 Capitolul 4 Protecția, siguranța și securitatea infrastructurilor critice 37 4 1 Programul european de protecție a infrastructurilor critice (EPCIP) 38 4 2 Cooperarea internațională în protecția infrastructurilor critice 40 4 3 Protecția infrastructurilor critice naționale 45 Concluzii și propuneri 47 3 Argument Infrastructurile critice au reprezentat totdeauna domeniul cel mai sensibil, cel mai vulnerabil al oricărui sistem și al oricărui proces Sensibilitatea decurge din rolul lor deosebit în structura, stabilitatea și funcționarea unui sistem, oricărui sistem și oricărui proces Vulnerabilitatea se definește pe imposibilitatea asigurării, prin proiect și prin realizarea efectivă, a protecției corespunzătoare lor, dar și prin creșterea presiunilor programate, direct sau indirect, intenționate sau aleatorii asupra lor Vulnerabilitatea este, în acest caz, direct proporțională cu rolul pe care îl joacă infrastructurile respective De unde rezultă că, oricât de bine ar fi protejate, infrastructurile critice vor avea totdeauna un grad de vulnerabilitate ridicat, întrucât, de regulă, sunt primele vizate atunci când se urmărește destabilizarea și chiar distrugerea unui sistem sau unui proces Identificarea, optimizarea și securizarea infrastructurilor critice reprezintă o prioritatea indiscutabilă, atât pentru gestionarii de sisteme și procese, cât și pentru adversarii acestora, adică pentru cei care urmăresc să atace, să destabilizeze și să distrugă sistemele și procesele vizate Infrastructurile critice nu sunt și nu devin critice, doar la atacuri sau din cauza atacurilor, ci și din alte cauze, unele dintre ele greu de depistat și de analizat De regulă, mai ales după atacurile teroriste de la 11 septembrie 2001 asupra complexului World Trade Center și asupra Pentagonului, se consideră că infrastructurile sunt sau pot deveni critice în raport cu atacurile teroriste sau cu alte amenințări, îndeosebi asimetrice Acesta este doar un aspect sau un criteriu de identificare a infrastructurilor critice Mai sunt însă și altele care țin, deopotrivă, atât de stabilitatea și funcționalitatea sistemelor și proceselor, cât și de raporturile acestora cu mediul exterior De aceea, în opinia noastră, analiza problematicii infrastructurilor critice trebuie să țină seama de toate dimensiunile și implicațiile stabilității și funcționalității sistemelor și proceselor, precum și de înlănțuirile cauzale care pot genera sau influența dinamica lor 5 Capitolul 1 Delimitări conceptuale Infrastructurile fac parte din structura de rezistență a unui sistem, sunt relaționale și funcționale și constituie in integrum suportul necesar pentru ca sistemul să se identifice, să se individualizeze, să intre în relații cu alte sisteme, să se stabilizeze și, evident, să funcționeze Infrastructurile se pot împărți, în funcție de locul, rolul și importanța lor pentru stabilitatea și funcționalitatea sistemelor, precum și pentru siguranța și securitatea sistemelor și procese în trei mari categorii: > infrastructuri obișnuite; > infrastructuri speciale; > infrastructuri critice Infrastructurile obișnuite reprezintă o structură, un cadru, care asigură construcția și funcționarea sistemului Aceste infrastructuri nu prezintă calități deosebite, în afara celor care le justifică existența și prezența în cadrul sistemelor și proceselor O țară, spre exemplu, va avea totdeauna drumuri, căi ferate, localități, școli, biblioteci etc Pe parcurs, unele dintre acestea pot deveni speciale sau chiar critice, în funcție de noul rol pe care îl pot avea, de dinamica importanței și de alte criterii Spre exemplu, localitățile care au aerodromuri, puternice centre de comunicații, centrale nucleare, noduri de cale ferată etc pot face parte din infrastructuri speciale și, în anumite condiții, chiar din infrastructurile critice Infrastructurile speciale au un rol deosebit în funcționarea sistemelor și proceselor, asigurându-le acestora o eficiență sporită, calitate, confort, performanță De regulă, infrastructurile speciale sunt infrastructuri de performanță Unele dintre acestea, mai ales cele care pot avea, prin extensie sau prin transformare (modernizare), un rol important în stabilitatea și securitatea sistemelor, pot intra și în categoria infrastructurilor critice 6 Infrastructurile critice sunt, de regulă, acele infrastructuri de care depind stabilitatea, siguranța și securitatea sistemelor și proceselor Ele pot face parte din categoria infrastructurilor speciale Nu este însă obligatoriu ca toate infrastructurile care sunt sau pot deveni, la un moment dat, critice să facă parte din această categorie de infrastructuri Este foarte posibil ca, în funcție de situație, chiar și unele dintre infrastructurile obișnuite - cum ar fi, spre exemplu, drumurile de țară sau canalele magistrale din sistemele de irigații etc - să devină infrastructuri critice De aceea, în definirea infrastructurilor critice, de care ne ocupăm aici, pot să intervină și alte elemente, ceea ce conduce la concluzia că există un criteriu de flexibilitate și un altul de imprevizibil în identificarea și evaluarea unor astfel de structuri Infrastructurile critice sunt acele infrastructuri cu rol important în asigurarea securității în funcționarea sistemelor și în derularea proceselor economice, sociale, politice, informaționale și militare Infrastructurile sunt considerate critice datorită: > condiției de unicat în cadrul infrastructurilor unui sistem sau proces; > importanței vitale pe care o au, ca suport material sau virtual (de rețea), în funcționarea sistemelor și în derularea proceselor economice, sociale, politice, informaționale, militare etc ; > rolului important, de neînlocuit, pe care îl îndeplinesc în stabilitatea, fiabilitatea, siguranța, funcționalitatea și, mai ales, în securitatea sistemelor; > vulnerabilității sporite la amenințările directe, precum și la cele care vizează sistemele din care fac parte; > sensibilității deosebite la variația condițiilor și, mai ales, la schimbări bruște ale situației 7 Acest tip de infrastructuri există pretutindeni în lume și, desigur, în fiecare țară în parte și în cadrul fiecărui sistem fizic sau virtual, în toate domeniile activității omenești Ele nu sunt stabilite în mod arbitrar, ci doar identificate și evaluate ca fiind critice Cu alte cuvinte, din mulțimea de infrastructuri care fac parte dintr-un sistem sau contribuie la funcționarea unui sistem (proces), numai unele sunt critice Care dintre ele? Aici intervine un proces de identificare și evaluare Criteriile după care se face o astfel de evaluare sunt variabile, chiar dacă sfera lor de cuprindere poate rămâne aceeași Printre aceste criterii, considerăm că s-ar putea situa și următoarele: > criteriul fizic, sau criteriul prezenței (locul în rândul celorlalte infrastructuri, mărimea, dispersia, anduranța, fiabilitatea etc ); > criteriul funcțional, sau criteriul rolului (ce anume „face“ infrastructura respectivă); > criteriul de securitate (care este rolul ei în siguranța și securitatea sistemului); > criteriul de flexibilitate (care arată că există o anumită dinamică și o anumită flexibilitate, în ceea ce privește structurile critice, unele dintre cele obișnuite transformându-se, în anumite condiții, în infrastructuri critice și invers); > criteriul de imprevizibilitate (care arată că unele dintre infrastructurile obișnuite pot fi sau deveni, pe neașteptate, infrastructuri critice Infrastructurile sunt critice, speciale sau obișnuite, în raport cu provocările, pericolele, amenințările și riscurile aferente (asumate, impuse sau arondate), dar și cu determinările și parametrii de stabilitate, de dinamică și de funcționalitate a respectivului sistem sau proces De regulă, fiecare sistem și fiecare proces dinamic sau dinamic complex își au propriile lor infrastructuri și structuri critice Structurile critice țin de sporirea semnificativă a 8 sensibilității și vulnerabilităților la pericole și amenințări a relațiilor interioare între elementele de sistem Infrastructurile critice au cel puțin trei componente ale fazelor critice: > componenta interioară, care se definește pe creșterea (directă sau impusă) a vulnerabilităților infrastructurilor cu rol important în funcționarea și securitatea sistemului; > componenta exterioară, care se definește pe infrastructurile exterioare cu rol important în stabilitatea și funcționalitatea sistemului și a sistemelor în care sistemul respectiv este integrat, asociat sau relaționat; > componenta de interfață definită pe mulțimea infrastructurilor din imediata vecinătate, care nu aparțin nemijlocit sistemului, dar îi asigură acestuia relaționările de care are nevoie pentru stabilitate, funcționalitate și securitate Deși de infrastructuri critice se vorbește îndeosebi după atacurile teroriste de la 11 septembrie 2001 din Statele Unite, asemenea infrastructuri există de când lumea Dintotdeauna sistemele - îndeosebi sistemele dinamice complexe și procesele asociate acestora - au avut, în funcționarea și în evoluția lor, momente sau perioade dificile, definite pe o mulțime de perturbații, disfuncționalități, pericole și amenințări, unele dintre acestea fiind asociate unor infrastructuri sau rezultând din inflexibilitatea, inconsistența sau fragilitatea exagerată a acestora 1 1 Evoluția conceptului de infrastructură critică înmulțirea, fără precedent, în ultimele decenii, a riscurilor, pericolelor și amenințărilor la adresa obiectivelor vitale ale statelor și ale organismelor internaționale, concomitent cu creșterea numărului și vulnerabilității acestora, a condus la sedimentarea și statuarea unui nou concept, denumit generic: infrastructură critică 9 Dacă primele studii în domeniu au identificat obiectivele considerate „critice”, încă din anii ’80, sintagma „infrastructură critică” a fost folosită, în mod oficial, în iulie 1996, când președintele SUA a decretat „Ordinul Executiv pentru Protecția Infrastructurilor Critice”1 în preambulul la acest act normativ se explică noțiunea de infrastructura critică drept acea ,parte din infrastructura națională care este atât de vitală încât distrugerea sau punerea ei în incapacitate de funcționare pot să diminueze grav apărarea sau economia SUA” Se considera că aceasta cuprindea: telecomunicațiile, sistemul de aprovizionare cu electricitate și apă, depozitele de gaze și petrol, finanțele și băncile, serviciile de urgență (medicală, poliție și pompieri), precum și continuitatea guvernării în toamna aceluiași an, a fost înființată Comisia Prezidențială pentru Protecția Infrastructurilor Critice, care a apreciat că securitatea, economia, și chiar supraviețuirea lumii industrializate depind de trei elemente interrelaționate: energia electrică, comunicațiile și computerele2 11 septembrie 2001 avea să demonstreze că o țară, oricât de puternică ar fi, nu poate să-și asigure, de una sigură, apărarea eficientă a tuturor centrilor săi vitali După dezastrul rămas în urma loviturii teroriste, SUA au decis să unească în jurul lor statele lumii care doreau să lupte împotriva acestui flagel Globalizarea, odată cu avantajele și transformările pozitive ce le aduce la nivel național, dă posibilitatea propagării rapide, la scară planetară, a amenințărilor directe la adresa securității tuturor La Încercările de globalizare a insecurității trebuia să se răspundă prin măsuri ferme de blocare și eliminare a amenințărilor prezente și pericolelor viitoare și instituirea unui sistem de globalizare a securității Executive Order Criticai Infrastructure Protection, http://www fas org/irp/offdocs/eo 1301 htm 2 http://en wikipedia org/wiki/Critical Infrastructure Protection 10 în acest sens, un prim pas a fost făcut de Washington în direcția eliminării vulnerabilității obiectivelor naționale vitale, pe care le preciza ca fiind cele de natură umană, economică, informațională, din cadrul serviciilor guvernamentale principale și a securității naționale a SUA Pentru aceasta, în luna octombrie a aceluiași an, Casa Albă a elaborat: Ordinul Executiv pentru Protecția Infrastructurilor Critice3 Prin acesta se urmărea asigurarea continuității conducerii vieții politico-economice și protejarea populației de orice întrerupere a ei4 Tema a fost dezvoltată, în 2003, în cadrul Strategiei Naționale de Securizare a Spațiului Cibernetic Documentul a definit, de data acesta, o compunere a infrastucturii critice mult mai amplă și mai precisă Astfel, infrastucturiie critice reprezentau: „instituții publice și private din sectoarele agriculturii, alimentației, aprovizionării cu apă, sănătății publice, serviciilor de urgență, guvernării, industriei de apărare, informațiilor și telecomunicațiilor, energiei, transporturilor, bancare și financiare, chimice și a materialelor periculoase, precum și cele poștale și de navigație”5 Nevoia de a defini și proteja în mod organizat centrii vitali ai unei entități a fost resimțită și de organizațiile internaționale Astfel, în cadrul Alianței Nord-Atlantice, prin infrastructură critică statele membre înțeleg: , facilități, servicii și sisteme informatice care sunt atât de vitale pentru națiuni, încât scoaterea lor din funcțiune sau distrugerea lor poate avea efecte de destabilizare a securității naționale, economiei naționale, stării de sănătate a populației și asupra funcționării eficiente a guvernului”6 3 http://www whitehouse gov/news/releases/2001/10/ 20011016-12 html 4 Idem 5 The National Strategy to Secure Cyberspace,february 2003, pag VII 6 Apud Dediu George, Protecți infrastructurilor critice — o nouă provocare, p 2 11 în ultimii ani, statele Uniunii Europene au întreprins acțiuni viguroase în direcția stabilirii uni limbaj și unui mod de acțiune comun în vederea protejării obiectivelor lor de valoare strategică în general, statele comunitare au stabilit în categoria obiectivelor critice: telecomunicațiile, sursele de apă și de energie, rețelele de distribuție, producția și distribuire a hranei, instituțiile de sănătate, sistemele de transport, serviciile flnanciar-bancare, instituțiile de apărare și ordine publică (armata, jandarmeria și poliția Austria, Franța, Marea Britanie, Spania au înființat organisme specifice, au dezvoltat metodologii, și au alocat fonduri substanțiale pentru protecția infrastructurilor desemnate drept critice Germania are un program de protecție a acestora care este condus de Biroul Federal pentru Informații în Domeniul Securității Opinăm că o infrastructură critică reprezintă un bun material care este vital pentru funcționarea economiei și a societății Protecția unei infrastructuri critice este constituită din totalitatea măsurilor stabilite pentru reducerea riscurilor de blocare a funcționării sau de distrugere a unei infrastructuri critice Securitatea națională și internațională sunt dependente, în foarte mare măsură, de infrastructurile critice ale societății Dar acesta sunt tot mai vulnerabile în fața mijloacelor din ce în ce mai sofisticate de atac asupra lor Literatura de specialitate acordă spații ample pentru descrierea modalităților de protecție a infrastructurilor critice Sunt acceptate două axiome în analiza acestui domeniu: > practic, este imposibil să se asigure protecția 100% a unei infrastructuri critice; > nu există o soluție unică, universală pentru rezolvarea acestei probleme 12 Specialiștii oferă trei moduri de abordare a protecției infrastructurilor critice: 1 Protecția infrastructurilor critice informaționale, care ia în considerație numai securitatea conexiunilor IT și soluțiile de protecție a acestora, competențele protecției fizice a celorlalte infrastructuri fiind disipată între diverse organisme de stat sau private; 2 Asigurarea funcționării neîntrerupte a rețelelor IT și a elementelor fizice ale infrastructurilor critice în acest caz, protecția fizică reprezintă o componentă a sistemului național de protecție civilă în prezent, se încearcă o cooperare cât mai strânsă între sectorul public și cel privat pentru atingerea unui grad cât mai înalt de protecție a infrastructurilor critice La nivel de planificare strategică, însă, cooperarea este aproape inexistentă Acest tip de abordare a fost denumit generic “all hazards approach” (considerarea tuturor riscurilor); 3 Realizarea unui sistem minim obligatoriu de protecție a sistemului de guvernare și a anumitor organisme statale, vitale în ultimul timp, analiștii acordă atenție sporită atacurilor cibernetice organizate, capabile să cauzeze destabilizarea infrastructurii naționale, a economiei sau chiar a tuturor componentelor securității naționale Complexitatea tehnică solicitată pentru înfăptuirea unui astfel de atac este destul de ridicată și, parțial, explică de ce încă nu s-au înregistrat astfel de atacuri până acum Totuși, nu trebuie să fim prea încrezători Au fost cazuri în care atacanții organizați au exploatat unele vulnerabilități care ne-au demonstrat că pot dispune și chiar dispun de capabilități distructive și mai mari Să nu uităm că numai după o oră de cădere a sistemului de calculatoare al bursei din New York s-a creat, în iunie 2001, o panică generalizată și o confuzie mondială Este cunoscut faptul că instrumentele și metodologiile înfăptuirii atacurilor sunt larg răspândite, iar capacitățile 13 tehnice și complexitatea utilizatorilor deciși să provoace un adevărat dezastru se află în creștere Pe timp de pace, persoane sau organizații interesate pot declanșa acte de sabotaj asupra instituțiilor statului, centrelor de cercetare științifică, companiilor private și altor obiective strategice Există posibilitatea pregătirii terenului pentru administrarea loviturilor din spațiul cibernetic în cazul unei confruntări, prin cartografierea sistemelor informaționale ale statului, identificând principalele ținte și plasând în infrastructura națională porți ascunse de intrare și alte mijloace de acces Pe timp de criză sau război adversarii vor încerca să intimideze liderii politici naționali prin atacarea infrastructurilor critice și a funcțiilor de bază ale economiei sau prin erodarea încrederii publice în sistemele de conducere sau informaționale Atacurile cibernetice asupra rețelelor informaționale ale oricărei țări pot avea consecințe grave, cum ar fi întreruperea funcționării unor componente-cheie, provocarea pierderilor de venituri și proprietăți intelectuale sau chiar pierderea vieților omenești Contracararea unor astfel de atacuri este obligatorie și necesită realizarea unor componente riguroase încă destul de anevoios de proiectat cu mijloacele existente azi 1 2 Infrastructurile critice europene Consiliul European, la reuniunea sa din iunie 20047, a cerut Comisiei Europene și înaltului Reprezentant să elaboreze o strategie globală privind consolidarea infrastructurilor critice și protecția cestora Problematica infrastructurilor critice se află de-acum și în atenția autorităților europene De altfel, întregul spațiu euro-atlantic și-a redimensionat politica și strategia cu privire la 7 http://europa eu int/eurlex/lex/LexUriServ/site/fr/com/2004/com2004 0702fr01 pdf 14 securitatea și securizarea infrastructurilor critice, îndeosebi după evenimentele dramatice de la 11 septembrie 2001 din Statele Unite ale Americii, dar și din 11 martie 2004 de la Madrid și din 2005 de la Londra Aceste atacuri au confirmat ceea ce, de fapt, se știa de multă vreme, și anume faptul că societățile modeme devin din ce în ce mai vulnerabile la atacuri teroriste și la amenințări asimetrice Aceste atacuri afectează în special siguranța persoanei fizice, adică a omului de pe stradă, și securitatea infrastructurilor esențiale, cele care reprezintă structura de rezistență a oricărei societăți sau rețelele vitale ale funcționării societății, ale vieții de zi cu zi, ale siguranței cetățeanului și instituțiilor Riscurile asociate posibilelor atentate teroriste la adresa infrastructurilor europene au crescut Consecințele unor astfel de atacuri se apreciază că ar fi variabile Se estimează că un cyber-atac ar face puține victime sau n-ar face deloc victime, dar ar putea duce la întreruperea funcționării infrastructurilor vitale Spre exemplu, un cyber-atac împotriva rețelei telefonice ar duce la întreruperea convorbirilor telefonice până la remedierea defecțiunii respective, iar acest lucru ar fi foarte grav, întrucât ar putea avea urmări în lanț, imprevizibile Există însă și o altă perspectivă în ceea ce privește atacurile asupra infrastructurilor critice Un atac asupra sistemelor de comandă-control ale instalațiilor chimice sau ale rețelelor de gaze ar putea produce multe victime și pagube materiale semnificative Mai mult, efectele s-ar putea multiplica și propaga în lanț Un atac asupra rețelelor electrice ar putea avea efecte foarte mari, atât în funcționarea întreprinderilor, rețelelor de calculatoare, rețelelor de comunicații etc , cât și asupra aparaturii medicale vitale pentru supraviețuirea bolnavilor aflați în operații sau sub supraveghere monitorizată, acolo unde nu există surse proprii de energie electrică Pana de curent survenită acum câțiva ani în America de Nord și în Europa a 15 arătat că infrastructurile în domeniul energiei sunt deosebit de vulnerabile Infrastructurile critice sunt, potrivit unei definiții europene, instalațiile fizice și tehnologice ale informației, rețelele, serviciile și activele care, în caz de oprire sau de distrugere, pot să producă incidente grave asupra sănătății, securității sau bunăstării economice a cetățenilor sau ’ o ’ activităților guvernelor statelor membre " Infrastructurile critice, potrivit documentului Comisiei Europene8 9, înglobează: ❖ Instalații și rețele din sectorul energiei (în special instalațiile de producere a electricității, de petrol și de gaze, instalațiile de stocaj și rafinăriile, sistemele de transport și de distribuție); ❖ Tehnologii de comunicații și de informații (telecomunicațiile, sistemele de radiodifuziune, programele, materialul informatic și rețelele, inclusiv Intemetul etc ); ❖ Finanțe (sectorul bancar, piețele de valori și investițiile); ❖ Sectorul de îngrijire a sănătății (spitale, instalații de îngrijire a bolnavilor și băncile de sânge, laboratoare și produse farmaceutice, servicii de urgență, de căutare și de salvare); ❖ Sectorul alimentar (securitate, mijloace de producție, distribuție și industrie agroalimentară); ❖ Aprovizionarea cu apă (rezerve, stocaj, tratament și rețele de distribuție); ❖ Transporturi (aeroporturi, porturi, instalații intermo-dale, căi ferate, rețele de tranzit de masă, sisteme de control trafic); ❖ Producție, stocaj și transport ale produselor periculoase (materiale chimice, biologice, radiologice și nucleare); 8 Ibidem 9 Ibidem 16 ❖ Administrație (servicii de bază, instalații, rețele de informații, active, locuri importante, monumente naționale) Aceste infrastructuri aparțin sectorului public sau celui privat De aceea, în concepția Comisiei Europene, autoritatea publică trebuie să-și asume responsabilitatea pentru consolidarea și protecția acestor infrastructuri Infrastructurile critice trebuiau definite de fiecare stat membru al UE și de UE, iar listele urmau să fie încheiate înainte de finele anului 2005 în ceea ce privește infrastructurile critice, Uniunea Europeană are o situație specială, datorită unei istorii îndelungate și foarte complexe și, ca urmare, unor factori numeroși, între care cei mai importanți sunt următorii: > concentrarea întreprinderilor în mari localități; > raționalismul industrial; > fabricarea în flux continuu; > interdependențele legate de producție, distribuție etc ; > aglomerările urbane La acestea se adaugă rețelele modeme de comunicații, inclusiv rețeaua Internet, rețelele de calculatoare și radionavi-gația prin satelit Aceste interdependențe fac să crească foarte mult vulnerabilitățile întregului sistem și ale tuturor infrastructurilor critice De aceea, este foarte posibil ca, în mod paradoxal, paralel cu procesul de integrare europeană, numărul infrastructurilor critice să crească Aceasta este încă o concluzie foarte importantă pentru analiza infrastructurilor critice, a vulnerabilităților acestora și, bineînțeles, a amenințărilor care se profilează în continuare la adresa lor Totuși, infrastructurile critice nu sunt un dat Ele cunosc o anumită dinamică, unele pot deveni critice, altele, securizate, pot ieși din această categorie Comisia Europeană sugerează trei criterii esențiale pentru identificarea potențialelor infrastructuri critice: 17 1 întinderea sau suprafața Deteriorarea infrastructurii critice este evaluată în funcție de regiunea geografică susceptibilă de a fi atinsă, de dimensiunea internațională, națională provincială/teritorială sau locală; 2 Gradul de gravitate Incidența sau degradarea pot fi nule, minime, moderate sau ridicate în continuare, se sugerează câteva criterii pentru evaluarea gradului de gravitate: incidența economică; incidența asupra publicului; incidența asupra mediului; dependența; incidența politică 3 Efectul în timp Acest criteriu indică momentul în care degradarea infrastructurii respective poate avea o incidență majoră sau un efect grav (imediat, după 24-48 de ore, într-o săptămână sau într-un termen mai lung) Este datoria fiecărui stat să identifice, pe teritoriul său, infrastructurile critice Dar statele europene nu sunt singure, izolate, ci în relații extrem de strânse, de complexe și, de ce nu, de complicate Dependențele și interdependențele sunt atât de mari, încât nici un stat, în condițiile actuale și în cele viitoare, nu va putea exista, și supraviețui de unul singur De altfel, acest concept de independență absolută a dispărut demult Europa de azi este interdependentă Lumea de azi devine din ce în ce mai mult interdependentă, deci responsabilă de tot ce întâmplă nu numai în relațiile internaționale, ci și pe teritoriul fiecărui stat în parte De aceea, procesul de identificare, de analiză, evaluare și securizare (protecție) a infrastructurilor critice nu poate fi fragmentat și, cu atât mai puțin, izolat Dacă un singur stat nu-și îndeplinește obligațiile de a identifica, pe teritoriul său, infrastructurile critice și de a lua, în context bilateral, regional, european, regional și chiar global, măsurile ce se impun pentru reducerea vulnerabilităților acestora, pentru contracararea amenințărilor și asigurarea standardelor de protecție și de securitate necesare, efectele vor fi resimțite, într-o formă sau alta, de toate celelalte state, de întreaga regiune, de întregul continent sau chiar de întreaga lume Cu alte cuvinte, responsabilitatea identificării, evaluării, protecției și securizării infrastructurilor critice, în condițiile creșterii interdependențelor, accentuării vulnerabilităților și proliferării amenințărilor la adresa acestora, capătă valențe și 18 valori internaționale, devenind o chestiune vitală pentru buna funcționare a societății Aceasta este o altă concluzie importantă pentru gestionarea securității infrastructurilor critice Dimensiunea internațională a acestei responsabilități rezultă din următoarele realități: > majoritatea infrastructurilor critice, sau care pot deveni critice, depășește aria geografică a statelor politice; > creșterea vulnerabilităților infrastructurilor critice dintr-un stat determină, într-o formă sau alta, creșterea vulnerabilității tuturor infrastructurilor critice din zonă sau din rețea; > fdosofia și fizionomia de rețea accentuează interdependențele și, în aceeași măsură, sporesc vulnerabilitățile tuturor structurilor participante, dar și capacitatea și forța de rezistență la perturbații și amenințări Desigur, nu vor putea fi protejate complet și în orice moment toate infrastructurile critice Dar evaluarea amenințărilor la adresa acestora, a vulnerabilităților de sistem și de proces la pericole și amenințări, cooperarea internațională și realizarea unui sistem european (regional, global) de identificare, monitorizare, evaluare, securizare și protecție a infrastructurilor critice creează premise pentru ca securitatea infrastructurilor critice să poată fi gestionată în mod eficient Gestionarea securității este definită de Comisia Europeană ca un proces deliberat prin care se vizează evaluarea riscului și punerea în operă a acțiunilor destinate să-l aducă la un nivel determinat și acceptabil, cu un cost acceptabil,“10 Aceasta presupune: > identificarea riscului asociat vulnerabilităților de sistem și de proces al infrastructurilor critice, pericolelor și amenințărilor la adresa acestora; > analiza și evaluarea de risc; > controlul dinamicii acestuia; > menținerea lui în limitele stabilite 10 Ibidem 19 Capitolul 2 Dinamica infrastructurilor critice Infrastructurile sunt critice prin locul pe care îl au în cadrul unui sistem, prin rolul pe care îl joacă în cadrul stabilității și funcționalității sistemului, prin gradul de expunere la uzură și factori destabilizatori, dar și prin mulțimea variabilă a vulnerabilităților lor (de sistem, de proces sau induse) la amenințările care le vizează nemijlocit sau care vizează, desigur tot în mod direct, sistemele sau procesele din care fac parte respectivele infrastructuri 2 1 Factori ai dinamismului critic De regulă, infrastructurile nu se construiesc pe bază de amenințări sau de vulnerabilități, deși se ține totdeauna seama de un anumit standard de securitate intrinsecă a sistemului, ci în funcție de cerințele vitale - de stabilitate, deci, de stare, și de funcționalitate, deci, de proces - ale sistemului, ale metasistemului (sistemului de sisteme) sau ale procesului din care fac parte Spre exemplu, la realizarea rețelelor de distribuție a apei, se ține seama, în primul rând, de nevoile localității respective de aprovizionare cu apă, de condițiile concrete de realizare a distribuției (surse de apă potabilă, distanțe, trasee pentru conducte etc ), dar și de securitatea acestor rețele, în sensul siguranței transportului apei, prevenirii avariilor, prevenire, limitare sau înlăturare a acțiunii factorilor nocivi etc Probabil că, în viitor, va trebui să se țină seama și de alți factori, cum ar fi, spre exemplu, protecția împotriva atacurilor de tip terorist, frecvența și intensitatea unor calamități naturale, lunecări de teren și de alți numeroși agenți perturbatori Infrastructurile critice sunt numeroase, diversificate și dinamice Practic, există atâtea infrastructuri critice câte sisteme și procese, dar, de regulă, numai cele care 20 au un rol important în stabilitatea, securitatea și siguranța sistemelor și proceselor sunt considerate astfel Deși mulțimea infrastructurilor critice este, în general, cunoscută ab initio, există și o altă mulțime a infrastructurilor care devin critice pe parcurs și o alta a infrastructurilor critice care își pierd această calitate în procesul evoluției sau involuției sistemului și procesului din car fac parte Dinamismul infrastructurilor critice depinde de câțiva factori foarte importanți printre care se situează și următorii: > variația (evoluția, dezvoltarea, extinderea sau involuția) sistemului sau procesului din care fac parte; > gradul de integralitate a sistemului, de fluență, flexibilitate și adaptabilitate a procesului; > variația condițiilor inițiale ale mediului și ale sistemului sau procesului; > dinamica mediului și a sistemelor de relație sau relaționate sau corelaționate; > variația factorilor perturbatori Acești factori, dar și alții, influențează transformările și chiar mutațiile care se produc în rândul infrastructurilor critice și, de aceea, trebuie să se țină seama de ei 2 2 Tipologia infrastructurilor critice Mulțimea infrastructurilor critice rămâne totdeauna deschisă și variabilă Așa cum se sublinia mai sus, există atâtea infrastructuri critice câte sisteme și procese, dar, pentru a sublinia mai bine această realitate, noi le vom împărți în trei categorii mari, în funcție de spațiul-suport, mai exact de spațialitatea lor, adică de spațiul sau spațiile în care sunt sau pot fi identificate Ne vom referi, astfel la: > infrastructurile din spațiul fizic, > infrastructurile din spațiul cosmic; > infrastructurile din spațiul virtual 21 Cu alte cuvinte, infrastructurile pot fi, într-o primă clasificare, fizice, cosmice și virtuale 11 Aceste tipuri de infrastructuri, deși se află în spatii diferite, sunt strâns legate unele de altele, devenind din ce în ce mai mult interdependente, trans-sistemice, de metasistem sau de sistem de sisteme, și complexe Gradul lor de interdependență crește foarte mult odată cu evoluția vieții pe pământ, iar al celor care țin de sistemele politice, economice, financiare, sociale, informaționale, culturale și militare se consolidează în etapa globalizării, devenind o caracteristică esențială a acestora Această caracteristică, în mod logic, ar trebui să ducă la creșterea coeficientului de integralitate a tuturor infrastructurilor și la restrângerea mulțimii infrastructurilor critice doar la cele care determină stabilitatea și funcționalitatea sistemelor Din păcate, lucrurile, cel puțin pentru un timp previzibil, nu stau așa Interdependența și integralitatea structurilor creează un nou tip de vulnerabilități pe care le vom numi, generic, vulnerabilități de integralitate sau vulnerabilități de interdependențe Spre exemplu, integrarea tuturor liniilor aeriene la nivel global, deși duce automat la creșterea traficului aerian, a vitezei de transport, comprimând, deopotrivă, atât timpul, cât și spațiul, ar trebui să ducă, în mod automat, și la reducerea vulnerabilităților de funcționalitate și de stabilitate și la creșterea eficienței transporturilor, ceea ce, de altfel, se și întâmplă, în același timp, însă, liniile aeriene integrate la nivel planetar devin extrem de vulnerabile la atacuri teroriste, la calamități și dezastre și la alte pericole și amenințări asimetrice Transporturile aeriene integrate la nivel mondial devin un sistem de 11 Prof dr Jean Clarck, la conferința “Homeland Security Europe 2006“, Bruxelles, 27-29 iunie 2006, face următoarea clasificarea infrastructurilor: fizice (rețele de apă, energie, transport, industrie chimică, sănătate publică, servicii de urgență, agricultură și hrană); informaționale (rețele, bănci și finanțe, telecomunicații); umane', bunuri-cheie (nu sunt considerate critice, dar au valoare simbolică și sunt importante pentru memoria colectivă: muzee, facilități guvernamentale și comerciale) 22 sisteme, un metasistem, care intră în relație, pe de o parte, cu sistemele politice (care sunt statele), cu sistemele economice (globalizate, dar și individualizate pe companii și chiar pe state politice), cu sistemele informaționale globalizate (dar extrem de vulnerabile) și, pe de altă parte, cu rețelele și entitățile ostile, perturbatoare, care sunt, de regulă, atipice sau asimetrice Considerăm că este foarte important să subliniem o astfel de realitate, întrucât, în acest fel, avem imaginea cât de cât realistă a unui labirint dinamic, cu evoluții și involuții bruște, care-și schimbă deci structura în funcție de factori perturbatori, de variația condițiilor concrete și a condițiilor inițiale și de mulți alți factori, unii dintre ei foarte greu de identificat, de analizat, de cunoscut și, evident, de influențat De aici se desprinde o altă concluzie foarte importantă nu numai pentru acest studiu, ci și pentru oricare alt efort de a identifica, optimiza și securiza infrastructurile sistemelor dinamice complexe și anume aceea că vulnerabilitățile infrastructurilor critice cresc și se transformă odată cu creșterea interdependenței și a gradului lor de integralitate Infrastructuri critice din spațiul fizic Infrastructurile fizice sunt, totdeauna suporturi ale unor sisteme fizice complexe, de regulă, din spațiul societății omenești, cu funcții și roluri sociale Ele pot fi grupate, deci, pe categorii de sisteme fizice, astfel: > Infrastructuri critice ale întreprinderii: rețea de distribuție a energiei electrice de 380 volți sau de înaltă tensiune; rețea de distribuție a apei industriale; rețea de calculatoare; rețea de distribuție a gazului metan, a carburantului sau altor substanțe și materiale absolut necesare producției; rețeaua de comunicații (comandă-control); rețeaua depozitelor de materii prime și de produse finite; rețeaua fizică de calculatoare (calculatoare, cabluri, conexiuni) etc 23 > Infrastructuri critice ale sectorului (ramurii): rețele de distribuție a apei, energiei electrice, gazelor naturale folosite în procesul de producție și materialelor strategice între întreprinderi și în cadrul ramurii; rețeaua depozitelor de materiale speciale (materiale strategice, materiale inflamabile; materiale radioactive, substanțe chimice, agenți biologici și alte materiale cu risc înalt); rețelele de comunicații, îndeosebi infrastructurile fizice ale acestora (relee, cabluri, suporți, stații etc ); rețelele de drumuri și căi ferate: parcurile de mașini; rețelele fizice de calculatoare; bazele de date și alte elemente vulnerabile sau cu rol important în funcționarea întreprinderilor și instituțiilor > Infrastructuri critice ale economiei: infrastructuri ale unor rețele de drumuri strategice; rețele și, mai ales, noduri de căi ferate; rețele de producere și distribuție a energiei (infrastructurile sistemului energetic național); infrastructuri ale sistemelor de conducere; rețele de depozite de materiale strategice, de materii prime, de substanțe chimice, de material nuclear sau de agenți biologici > Infrastructuri critice ale transportului aerian: aeroporturi; sisteme de aprovizionare cu energie, cu apă, cu gaze; rețele ale depozitelor de carburanți; hangare și parcuri de avioane; turnuri de control; infrastructuri control trafic aerian; rețele de calculatoare; stații de radiolocație; stații de dirijare la aterizare; alte infrastructuri ale sistemelor de care depind siguranța și securitatea zborului > Infrastructuri critice ale transportului feroviar: rețelele de căi ferate; poduri, viaducte și ale lucrări de artă pe calea ferată sau adiacente acesteia; stații; rețele electrice ale transportului feroviar; rețele de comunicații; alte tipuri de rețele > Infrastructuri critice ale transportului naval: porturi; infrastructuri portuare cu rol important, unic și de neînlocuit în funcționarea porturilor și a transporturilor navale; 24 instalații de far; stații de radionavigație, stații de radiolocație; sisteme de comunicații; rețele de căi ferate și de drumuri importante din incinta porturilor; sisteme de diguri de protecție, alte infrastructuri ale sistemelor de securitate și de siguranță a navigației pe mări și pe fluvii; > Infrastructuri critice ale sistemului financiar: sedii ale băncilor; suporți de informație; calculatoare; sisteme de protecție și de siguranță; rețele de transport interbancar al banilor și de bancomate; depozite > Infrastructuri critice ale locuinței; instalații electrice, de gaze și de apă; sisteme de securitate a locuinței > Infrastructuri critice ale localității: rețele de transport al apei, energiei electrice și gazelor, îndeosebi nodurile, punctele de control și de distribuție; rețele ale transportului public (linii de metrou, linii de troleibuze, autobuze și tramvaie, unele construcții și diferite alte lucrări aferente importante); rețele telefonice, relee, stații și centrale; relee și posturi de radio și de televiziune care se află în sistemul național sau local de alertă; iluminatul public; alimentarea cu energie termică; puțuri, stații și alte infrastructuri ale sistemelor de purificare a apei; spitale de urgență și alte infrastructuri ale medicinii și asistenței medicale de urgență; laboratoare și centre hematologice; infrastructuri ale sălilor de operații, sălilor de reanimare și altor compartimente de supraveghere și monitorizare a bolnavilor aflați în dificultate; infrastructuri ale sistemelor de prevenire și stingere a incendiilor; infrastructuri ale sistemelor de protecție civilă, îndeosebi ale sistemelor și rețelelor de acțiune și de reacție în cazul unor calamități, dezastre, accidente nucleare, industriale, chimice și tehnologice; rețele și depozite etc > Infrastructuri critice ale ținutului (județului, zonei etc ): rețele de căi ferate și drumuri publice importante, îndeosebi centre vitale, adică noduri, stații, depozite, centre de comunicații etc ; rețele de depozite; conducte petroliere; rețele telefonice; relee ale sistemelor de comunicații prin microunde; 25 lucrări de artă, baraje, acumulări de ape, sisteme de canalizări și de hidroameliorații cu impact vital asupra unor terenuri cultivate sau locuite; diguri și alte infrastructuri pentru controlul inundațiilor și revărsărilor; rețele de depozite de importanță locală, regională sau națională; elemente ale unor infrastructuri critice naționale sau internaționale; infrastructuri speciale > Infrastructuri critice ale țării: infrastructuri ale rețelelor sistemului național energetic (unități energetice, linii de înaltă tensiune, stații de transformare, instalații și sisteme de monitorizare și de reglare, baraje și acumulări hidro-energetice; centrale nucleare, sisteme de infrastructuri ale acestor centrale nucleare, hidrocentrale și termocentrale, combinate de apă grea, depozite de materii prime, materiale periculoase și materiale strategice etc ); rețele de drumuri de importanță națională sau internațională; infrastructuri vitale ale acestor rețele; rețeaua feroviară cu toate structurile aferente (stații, depouri, rețele de aprovizionare a transportului feroviar cu energie electrică, material rulant, carburant și alte materiale de importanță vitală, sisteme de comandă-control și dirijare a traficului, infrastructuri ale sistemelor de comunicații feroviare etc ); rețeaua națională de transporturi aeriene, cu toate infrastructurile aferente; elemente de importanță vitală ale rețelelor internaționale de trafic aerian aflate pe teritoriul țării; infrastructuri ale transporturilor navale (porturi, infrastructuri portuare, diguri, infrastructuri pentru siguranța navigației, infrastructuri din zona litorală, instalații și infrastructuri de far, radiofar și ale altor sisteme de semnalizare); infrastructuri ale sistemului național de comunicații, dar și ale altor sisteme de comunicații de importanță națională și internațională (rețele telefonice, centrale de comunicații, noduri ale acestor rețele, echipamente de transport, trasee de fibră optică, relee, modulatori de semnal etc ); infrastructuri fizice ale rețelelor naționale de informații, de calculatoare, de televiziune etc ; infrastructuri ale rețelelor 26 naționale de alertă; rețele ale conductelor de petrol și gaze naturale naționale sau care fac parte din rețele de transport continentale etc > Infrastructuri critice ale continentului: rețeaua europeană și internațională de trafic aerian, cu toate infrastructurile aferente; rețeaua europeană de transport feroviar; infrastructuri ale rețelei europene de comunicații; infrastructuri ale traficului fluvial și maritim (porturi, instalații portuare, sisteme de conducere și de avertizare etc ); rețele de transport al petrolului și gazelor naturale etc > Infrastructuri critice internaționale: infrastructuri ale traficului aerian internațional (radare, instalații aeroportuare, sisteme de control trafic, rețele de comunicații etc ); infrastructuri ale transporturilor maritime internaționale (sisteme de control și dirijare a navigației, sisteme de semnalizare a zonelor periculoase, sisteme de comunicații, sateliți, instalații portuare cu funcții și importante roluri internaționale, conducte de transport petrolier sau terminale ale acestora etc ); sisteme de comunicații internaționale; rețele de bănci etc > Infrastructuri critice militare: rețele de comunicații militare la nivel strategic și la nivel tactic; infrastructuri ale acestor rețele; instalații de pe aerodromurile militare, din porturi militare, din baze militare și din alte locații; rețele, conducte, depozite și sisteme de aprovizionare cu carburanți, muniție, alimente și ale produse de primă necesitate atât în timp de pact, cât și la război sau în procesul participării la gestionarea crizelor și conflictelor armate; infrastructuri rutiere, feroviare și navale militare; rețele de depozite; arsenale; rețele de calculatoare; sisteme informatice > Infrastructuri critice ale sistemului de ordine publică: infrastructuri ale poliției și jandarmeriei; infrastructuri ale pompierilor și Inspectoratului pentru situații de urgență; infrastructuri ale forțelor și formațiilor de reacție rapidă; 27 infrastructuri critice ale sistemelor de protecție a cetățeanului, proprietății și instituției > Infrastructuri critice ale sistemului informațional și de siguranță a statului: infrastructuri ale serviciilor de informații și ale altor instituții de care depinde protecția informațiilor, a intereselor naționale și de alianță, a valorilor și patrimoniului; > Infrastructuri critice ale sistemului sanitar și de protecție a cetățeanului, familiei și comunității: rețele ale spitalelor de urgență; laboratoare; depozite de medicamente; infrastructuri ale unor centre de cercetări medicale etc Infrastructuri critice din spațiul cosmic > Infrastructuri critice ale spațiului cosmic: stații orbitale; sateliți; sisteme de comunicații în spațiul cosmic etc > Infrastructuri critice ale agențiilor și altor structuri spațiale: infrastructuri ale industriei spațiale; infrastructuri ale comunicațiilor din sistemul de pregătire și efectuare a lansărilor și traficului cosmic etc Infrastructuri critice din spațiul virtual > Infrastructuri critice ale ciberspațiului; > Infrastructuri critice ale sistemelor de comunicații; > Infrastructuri critice ale rețelelor și bazelor de date; 28 Capitolul 3 Amenințări la adresa infrastructurilor critice Infrastructurile sunt sau devin critice datorită, în primul rând vulnerabilității lor la acele amenințări care le vizează în mod direct sau sunt îndreptate împotriva sistemelor, acțiunilor și proceselor din care fac parte Amenințările la adresa infrastructurilor critice sunt condiționate, favorizate și facilitate de cel puțin trei factori foarte importanți: > lipsa de flexibilitate, dată de caracterul fix și de locația relativ exactă a infrastructurilor, inclusiv a celor critice; > flexibilitatea, fluiditatea, perversitatea pericolelor și amenințărilor la adresa infrastructurilor critice și spectrul foarte larg de manifestare a acestora; > caracterul greu previzibil și surprinzător ale pericolelor și amenințărilor la adresa infrastructurilor critice De asemenea, pericolele și amenințările la adresa infrastructurilor critice pot fi grupate în funcție de locația acestor infrastructuri, de forma de manifestare, de sfera de cuprindere, de modul în care ele apar și se dezvoltă etc 3 1 Tipologia pericolelor și amenințărilor la adresa infrastructurilor critice Unele dintre aceste pericole și amenințări fac parte din natura lucrurilor, sunt pericole și amenințări de sistem sau de proces, fiind un efect al disfuncțiunilor sau un produs al evoluției sistemelor și proceselor Altele sunt provocate în mod intenționat, ca urmare a anumitor interese, a bătăliei permanente și necruțătoare pentru putere și influență, adică pentru resurse, piețe și bani Considerăm că pericolele și amenințările la adresa infrastructurilor critice ar putea fi grupate astfel: 29 > pericole și amenințări cosmice, climatice și geofizice; > pericole și amenințări rezultate din activitatea oamenilor; > pericole și amenințări asupra infrastructurilor critice din spațiul virtual 3 1 1 Pericole și amenințări cosmice, climatice și geofizice Aceste pericole12 și amenințări13 rezultă, de regulă, din dinamica fizică a pământului, din cea haotică a fenomenelor meteorologice și chiar cosmice, dar și din capacitatea posibilă a omului de a produce astfel de pericole și amenințări și a le folosi ca arme cosmice, climatice sau geofizice Printre principalele pericole și amenințări cosmice la adresa infastructurilor critice fizice ar putea fi situate și următoarele: a) Naturale: > căderi de meteoriți; > intensificarea radiației solare și a celei cosmice, în condițiile în care puterea de reacție și de absorbție a ionosferei scade semnificativ; 12 înțelegem prin pericol o disfuncțiune gravă și primejdioasă a unui sistem și proces (pentru acel sistem sau proces, dar și pentru altele aflate în relație cu acestea sau în împrejurimi) 13 Amenințarea este un pericol direct, orientat, adică un pericol care vizează un anume sistem, un anume proces, o persoană, o instituție, o țară, o alianță, un proces etc Apar, în cadrul amenințării, cui anume se adresează un anume pericol, adică direcționalitatea și chiar intenționalitatea Spre exemplu, uraganul declanșat într-un anume punct al Pacificului afectează coastele Californiei și nu pe cele ale Americii Latine Pentru coastele Californiei, uraganul respectiv este o amenințare Acest uragan este însă produs de natură, în timp ce declanșarea unei încărcături explozive într-un mediu aglomerat, care amenință deci viața tuturor celor care întâmplător se află acolo, este efectuată de un terorist sau de către o grupare teroristă cu un anume scop 30 > intensificarea ciclului solar; > furtunile cosmice și alte fenomene care afectează sau pot afecta în mod direct și planeta noastră b) Produse: > acțiuni din spațiul cosmic îndreptate împotriva unor infrastructuri critice, în situația în care pătrund în Cosmos arme și alte mijloace ce pot fi folosite pentru realizarea unor obiective sau materializarea unor interese; > acțiuni asupra unor infrastructuri critice aflate chiar în acest spațiu; > un posibil terorism cosmic Pericolele și amenințările climatice sunt mult mai frecvente și mai numeroase decât cele cosmice Ele fac parte din viața noastră și afectează, practic, aproape toate structurile fizice critice, creând probleme numeroase, frecvente și foarte grave pentru infrastructurilor critice14 din întreaga lume Sfera acestor pericole și amenințări este foarte largă, cu evoluții bruște, haotice și imprevizibile Printre principalele pericole și amenințări climatice și meteorologice ar putea fi situate și următoarele: a) Naturale: > încălzirea planetei; > topirea ghețarilor și creșterea nivelului oceanelor; > uragane, furtuni și alte fenomene meteorologice; > precipitații masive, îndeosebi ploaie și grindină; > căderi masive de zăpadă, avalanșe, distrugerea echilibrului termic al unor zone întinse și a infrastructurilor aflate aici; > ploi acide; > inundații și mari revărsări de ape; > modificarea albiilor unor fluvii și râuri; > apariția unor fluvii și râmi subterane; 14 Una dintre cauzele pentru care infrastructurile devin critice este tocmai vulnerabilitatea lor la astfel de fenomene 31 > împuținarea rezervelor de apă potabilă; > deșertizarea15; > sărăturizarea solurilor etc b) Produse: > schimbarea regimului pluvionar, datorită tăierii masive a pădurilor și distrugerii echilibrului ecologice, a ecosistemelor și a ciclurilor trofice; > exploatarea irațională a unor soluri și crearea unor dezechilibre grave; > producerea de ploi artificiale; > intervenția în fenomenele meteorologice16 și chiar climatice etc ; > incendierea pădurilor; > terorismul meteorologic Fără îndoială, pericolele și amenințările geofizice rezultă din dinamica planetei, din faptul că pământul „lucrează“ în fiecare minut, în toate dimensiunile sale, de la așezarea pe nucleu, până la mișcările plăcilor tectonice și recompunerea mai mult sau mai puțin înceată a substanțelor și elementelor din care este format Cele mai frecvente pericole și amenințări de acest fel ar putea fi: a) Naturale: > cutremure; > erupții vulcanice; > modificarea fundului oceanelor; 15 Această amenințare foarte gravă este prezentă și în România, datorită tăierii masive a pădurilor și distrugerii sistemelor de irigații 16 în unele publicații, se apreciază că programul HAARP, ca și alte programe asemănătoare care studiază comportamentul ionosferei la bombardarea cu radiații de înaltă frecvență, ar putea fi la originea unor fenomene meteorologice dirijate de foarte mare amploare (precipitații masive, crearea unor nuclee de ciclon etc ), care ar putea avea valoarea unei adevărate arme meteorologice, care ar face parte dintr-un sistem de arme neconvenționale, cosmice, climatice și geofizice, bazate pe amplificarea de aproape două milioane de ori a undelor 32 > fenomene de tipul tsunami; > surpări de teren, rupturi și falii imense etc b) Produse: > lunecări de teren17; > scufundări de teren; > cutremure18; > terorism geofizic 3 1 2 Pericole și amenințări rezultate din activitatea oamenilor Din păcate, cele mai multe dintre pericolele și amenințările care afectează în mod grav infrastructurile critice se datorează oamenilor Aceste tipuri de pericole și amenințări pot fi încadrate în două mari categorii: > intrinseci activității omenești; > ca mijloace neconvenționale de confruntare (de luptă) Cele intrinseci activității omenești pot fi: a) de sistem; b) de proces; c) de dinamică a) Principale pericole și amenințări la adresa infrastructurilor critice rezultate din disfuncționalitățile de sistem simt generate chiar de sistemele de infrastructuri sau de sistemele din care acestea fac parte, în calitatea lor de metasisteme sau de sisteme de sisteme 17 Datorită defrișărilor necontrolate de păduri, exploatării iraționale a subsolului, lipsei unor minime lucrări de protecție, experimentelor nucleare etc 18 Este puțin probabil că omul a ajuns la o asemenea performanță încât să producă fenomene geofizice grave, precum cutremure de pământ sau mișcarea voluntară a plăcilor tectonice Nu trebuie însă exclusă nici o asemenea de posibilitate S-a demonstrat că, spre exemplu, o explozie nucleară subterană produsă într-o anumită zonă (vulcanică, de falii la suprafață etc ) ar putea genera cutremure și alte fenomene geofizice de o anumită intensitate 33 Aceste tipuri de amenințări sunt foarte numeroase și greu de evitat, întrucât unele sunt firești, iar altele imprevizibile Practic, există atâtea pericole și amenințări câte sisteme Printre cele mai importante s-ar putea situa și următoarele: > îmbătrânirea și degradarea infrastructurilor, mai exact, tendința unora dintre infrastructuri de a se uza prematur fizic și moral, datorită vulnerabilităților sporite, expunerii îndelungate și lipsei de protecție sau protecției insuficiente; > evoluția sistemului spre o nouă stare și, ca atare, amenințarea cu distrugerea unora dintre propriile sale infrastructuri (introducerea fibrei optice duce, automat, la degradarea prea grăbită a liniilor telefonice tradiționale și a altor purtători de semnal); > apariția bruscă a unor disfuncționalități în sistem (distrugerea intempestivă sau accidentală a unor componente sau a unor structuri etc ); > efectul de bumerang; > rezultate din evoluția altor sisteme, din presiunea exercitată de acestea sau ca urmare a disfuncționalităților din cadrul acestora, intenționat sau neintenționat etc b) Pericolele și amenințările specifice proceselor fizice și sociale sunt cele mai complexe și cu efectele cele mai mari Ele se manifestă, de regulă, surprinzător și intempestiv și pot avea efecte distrugătoare foarte greu de contracarat Printre cele mai importante pericole și amenințări de proces s-ar putea situa și următoarele: > schimbările în desfășurarea unor activități ca urmare a acțiunii a numeroși factori perturbatori; > acțiuni economice, financiare și de altă natură pentru distrugerea concurenței; > bătălii pentru resurse și pentru piețe; > ofensiva high-tech șilT; > rezistența la ofensiva tehnologică și informațională și riposta asimetrică; > înarmarea; > dezvoltarea unor sisteme de arme neconvenționale care pot fi folosite împotriva infrastructurilor critice; 34 > acțiuni ale lumii interlope, traficanților și rețelelor crimei organizate; > terorism c) Pericolele și amenințările de dinamică îmbracă toate formele enunțate mai sus, dar și foarte multe altele care rezultă, în general, din filosofia și fizionomia sistemelor și proceselor dinamice complexe Printre cele mai frecvente considerăm că ar putea fi: > variațiile bruște în funcționarea și comportamentul sistemelor și în desfășurarea proceselor; > variația rapidă a intercondiționărilor dintre sisteme, fenomene și procese, datorată schimbărilor condițiilor interne și de mediu; > variația intempestivă a condițiilor inițiale; > acțiunea unor factori perturbatori imprevizibili; > terorism dinamic complex 3 1 3 Pericole și amenințări asupra infrastructurilor critice din spațiul virtual Pericolele și amenințările din spațiul virtual vizează, în general, rețelele, nodurile de rețea și centrele vitale, mai exact, echipamentele și sistemele fizice ale acestora (calculatoare, providere, conexiuni și noduri de rețea etc ), precum și celelalte infrastructuri care adăpostesc astfel de mijloace (clădiri, rețele de energie electrică, cabluri, fibră optică și alte componente) în aceeași măsură, ele vizează și depozitele de date și de programe, sistemele de înmagazinate, de păstrare și de distribuție a informației, suportul material al bazele de date și multe altele, însă, înainte de toate, asemenea pericole și amenințări vizează sistemele IT (întreprinderi, linii de producție, sisteme de aprovizionare cu materiale strategice, infrastructuri de resurse și de piețe, institute de cercetări, sisteme de comunicații) Din categoria, mereu în extensie, a pericolelor și amenințărilor împotriva infrastructurile critice ale ciberspațiului fac parte și următoarele: 35 > pericolele și amenințările rezultate din bătălia dintre marile firme pentru supremația IT, pentru resurse și pentru piețe; > pericolele și amenințările asimetrice; > dezvoltarea rețelelor subversive și neconvenționale IT; > activitatea tot mai intensă a hacker-ilor; > ciberterorismul 3 2 Dinamica pericolelor și amenințărilor la adresa infrastructurilor critice Toate pericolele și amenințările enunțate mai sus, dar și altele, care se pot ivi pe neașteptate, vizează în mod direct, în primul rând, oamenii și infrastructurile Cele care suportă direct și aproape fără posibilitate de reacție eficientă aceste amenințări sunt denumite infrastructuri critice între mulțimea deschisă a infrastructurilor critice și mulțimea pericolelor și amenințărilor la adresa acestora se creează totdeauna relații de intercondițio-nare directă, intempestivă, bine cunoscută sau aleatoare, ceea ce face extrem de dificile politicile, strategiile și practicile de protecție Filosofia și fizionomia infrastructurilor critice - în general, infrastructuri de rețea - sunt definite pe un determinism dinamic complex, ceea ce impune o monitorizare atentă, o analiză permanentă și o evaluare pe măsură a raporturilor și interinfluențelor Odată cu dezvoltarea pericolelor și amenințărilor asimetrice19, cu intensificarea acțiunilor teroriste, problematica arhi 19 Pericolele și amenințările simetrice rezultă din confruntarea sau posibilitatea de confruntare a două entități aproximativ egale, simetrice sau asemănătoare Pericolele și amenințările disimetrice sau поп-simetrice provin din efectul de disproporționalitate, creat de marile decalaje din toate domeniile inclusiv din cele care privesc infrastructurile critice Pericolele și amenințările asimetrice rezultă din efectul de adaptare la disproporționalitate și, respectiv, din crearea posibilității și probabilității condiționate ca fiecare dintre părți dă poate distruge, prin mijloace specifice, infrastructurile critice ale celeilalte 36 tecturii, alcătuirii, construcției, funcționării și protecției infrastructurilor critice devine extrem de complexă și necesită o abordare pe măsură, cu implicarea statelor, alianțelor, organizațiilor și organismelor internaționale Globalizarea informației, economiei și relațiilor dintre state, dezvoltarea rețelelor de informații și comunicații, concomitent cu recrudescența fenomenelor cosmice, climatice, meteorologice și geofizice, impun abordări de amploare, ceea ce determină politici și strategii pe măsură în tot acest spectru, de la identificare și cunoaștere, la monitorizare, evaluare, prognozare și protecție Capitolul 4 Protecția, siguranța și securitatea INFRASTRUCTURILOR CRITICE Protecția, siguranța și securitatea infrastructurilor critice presupun cel puțin trei abordări complementare: > ca funcție intrinsecă sistemelor, acțiunilor și proceselor; > ca sistem de securitate adiacent, asociat, creat de alte structuri; > ca funcție de metasistem sau de sistem de sisteme Protecția infrastructurilor critice (PIC) presupune un parteneriat continuu și coerent între proprietarii infrastructurilor critice, personalul care le deservește sau le gestionează și autoritățile statului respectiv și cele ale statelor membre ale Uniunii Europene (regionale) sau ale tuturor statelor (în situația în care este vorba de infrastructuri critice de valoare și importanță mondială, cum ar fi, spre exemplu, protecția infrastructurilor care asigură transporturile aeriene, cele ale rețelelor de comunicații și informații etc ) Evident, primii responsabili pentru protecția respectivelor infrastructuri (instalații fizice, căi de aprovizionare, 37 tehnologii de informații, rețele de comunicații) sunt proprietarii și personalul care le deservesc Există o bogată legislație națională, europeană și internațională care se referă la funcționarea și protecția infrastructurilor critice, precum și la controlul necesar Spre exemplu, inspecțiile desfășurate în cadrul tratatului EURATM au vizat asigurarea utilizării în bune condiții și în siguranță a materialelor nucleare A fost, de asemenea, creată o Agenție europeană însărcinată cu securitatea rețelelor și informației (ENISA) Obiectivul principal al acestei Agenții este asigurarea securității comunicațiilor 4 1 Programul european de protecție a infrastructurilor critice (EPCIP) în realizarea și implementarea unui program european de protecție a infrastructurilor critice s-a pornit de la o realitate complexă și de la o concluzie pe măsură: este imposibil ca Uniunea Europeană să poată realiza, de facto, protecția tuturor infrastructurilor critice De aceea, programul are în vedere numai infrastructurile critice transnaționale, protecția celor naționale rămânând în responsabilitatea statelor membre ale UE, dar, evident, într-un cadru comun în acest sens, există deja numeroase directive și reglementări, care impun mijloace și proceduri pentru sesizarea accidentelor, elaborarea unor planuri de intervenție, în colaborare cu protecția civilă, cu administrația, cu serviciile de urgență etc Există, spre exemplu, o mulțime de programe de acțiune și de reacție în urgențe civile și militare, cum ar fi accidentele nucleare, industriale, chimice, petroliere, ecologice, catastrofele naturale etc Comisia Europeană ține o evidență strictă a acestora, informează și raportează în fiecare an situația în ceea ce privește evaluarea riscurilor, dezvoltarea tehnicilor de protecție 38 și acțiunile juridice Comisia propune actualizarea măsurilor, adică armonizarea, coordonarea și colaborarea pe orizontală Această comunicare a Comisiei Europene, în care se înglobează toate analizele și măsurile sectoriale, constituie baza unui program european de protecție a infrastructurilor critice (EPCIP) Programul trebuie să identifice infrastructurile critice, să le analizeze vulnerabilitățile, dependențele și interdependențele și să găsească soluții pentru securizarea acestora Obiectivele programului sunt următoarele: > Identificarea și inventarierea, prin guvernele statelor membre, a infrastructurilor critice situate pe teritoriile fiecărui stat, în funcție de prioritățile stabilite prin EPCIP; > Colaborarea întreprinderilor, în cadrul sectoarelor respective și cu guvernele pentru diseminarea informației și reducerea riscului unor incidente susceptibile de a produce perturbați! extinse sau durabile infrastructurilor critice; > Abordarea comună a problemei securității infrastructurilor critice, grație colaborării tuturor actorilor publici și privați Programul european are în vedere, între altele, reunirea, într-o rețea, a tuturor specialiștilor în protecția infrastructurilor critice din statele membre ale UE Aceasta ar putea contribui la realizarea unei rețele de alertă în ceea ce privește structurile critice (Criticai Infrastructure Waming Information Network -CIWIN) Rețeaua a fost pusă deja în funcțiune în 2005 Funcția principală a acestei rețele este aceea de a contribui la încurajarea schimbului de informații privind amenințările și vulnerabilitățile comune, la realizarea unui schimb de măsuri și de strategii adecvate, care să permită limitarea riscurilor și protejarea infrastructurilor critice Programul EPCIP ajută statele, proprietarii și utilizatorii infrastructurilor critice în acest sens, Comitetul European de Normalizare (CEN) și alte organisme de normalizare sprijină 39 rețeaua (CIWIN), propunând norme de securitate sectorială uniforme și adaptate pentru toate sectoarele vizate 4 2 Cooperarea internațională în protecția infrastructurilor critice Perspectiva din ce în ce mai amenințătoare a acțiunilor teroriste, înmulțirea și diversificarea dezastrelor naturale și posibilitățile de producere a unor accidente tehnologice cu consecințe majore au impus în ultimii ani concentrarea atenției asupra protecției infrastructurilor critice (PIC) Aceasta este cu atât mai profundă cu cât interdependențele de natură națională, dar mai ales internațională a infrastructurilor industriale, cibernetice, de comunicații, transport, energetice, bancare etc au devenit greu de substituit în ciuda faptului că modalitățile de abordare a protecției structurilor critice diferă de la o țară la alta, de la o organizație la alta, se pot identifica elemente structurale comune, măsuri concertate desfășurate cu succes, funcții și responsabilități compatibile Organizația de Cooperare și Dezvoltare Economică (OCDE) tratează problema PIC din punctul de vedere al incidentelor economice și catastrofelor Măsurile se referă în special la restabilirea comunicațiilor în cazul cutremurelor de pământ, asigurarea fluenței traficului în caz de catastrofe naturale, securitatea în domeniul maritim, înlăturarea efectelor accidentelor chimice etc în cadrul Uniunii Europene, Consiliul Europei a realizat „acordul parțial deschis privind riscurile majore” care are ca scop cooperarea în domeniul gestionării riscurilor Se preocupă, de asemenea, de formarea unui culturi a riscului prin organizarea de cursuri universitare și masterate în octombrie 2004, Comisia Europeană a adoptat un document referitor la protecția 40 infrastructurilor critice20, care propune măsuri suplimentare de întărire a instrumentelor existente, în special, punerea în aplicare a unui program european de protecție (EPCIP) în cadrul acestuia a fost constituit un forum permanent pentru realizarea unui echilibru, pe de o parte, între constrângerile impuse de concurență, responsabilitate în gestionarea informațiilor și, pe de altă parte, de avantajele ce decurg din realizarea unui sistem de protecție eficient pentru infrastructurile critice Din această perspectivă, Comisia Europeană și-a propus să realizeze și un sistem de avertizare pentru infrastructurile critice (CIWIN - Criticai Infrastructura Waming Information Network) La începutul anului 2005, Comisia Europeană și Agenția Spațială Europeană (ESA) au organizat un forum internațional de mare amploare, unde au fost invitate cele mai importante agenții spațiale Tema reuniunii a fost întărirea cooperării în vederea prevenirii unor dezastre naturale sau accidente tehnologice majore și a facilitării operațiilor de salvare printr-o supraveghere cât mai extinsă a planetei prin intermediul sateliților De altfel, încă din 2001, Comisia Europeană a lansat inițiativa GMES - supraveghere globală pentru mediu și securitate - care are ca obiectiv realizarea, până în 2008, a unor capabilități operaționale autonome de monitorizare a mediului Organizația Internațională pentru Protecția Civilă (OIPC) este o federație de structuri naționale de protecție civilă Aceasta se dorește o platformă de comunicare, de schimburi de experiențe și de cooperare în domeniu Una din atribuțiile sale majore o reprezintă standardizarea procedurilor de urgență Comisia Economică pentru Europa din cadrul ONU a stabilit o serie de norme și standarde în domeniul infrastructurilor, al transporturilor de materiale periculoase și al accidentelor transfrontaliere 20 www isn ethz ch/cr n 41 G8 dezvoltă politici de protecție a infrastructurilor critice La summit-ul din 2003 a adoptat un text care cuprinde 11 principii directoare ce asigură statelor membre, dar și altor țări, un cadru de dezvoltare a strategiilor de protecție a infrastructurilor critice, în special în domeniul informatic Organizația pentru Securitate și Cooperare în Europa (OSCE), ca și celelalte organizații internaționale, se află în plin proces de definire a unor noi atribuții și structuri care să corespundă fenomenului de globalizare și noilor tipuri de riscuri și amenințări La Conferința Anuală de Revizuire a Securității din 2004 s-a pus problema intensificării schimbului de informații privind riscurile și reacția coordonată în domeniul PIC Astfel, o prima măsură stabilită este organizarea de reuniuni ale experților, având ca finalitate imediată redactarea unui set de recomandări ale OSCE, pe baza cărora să se poată realiza o adevărată „securitate teritorială OSCE” Centrul pentru Politici de Securitate de la Geneva a organizat, la sfârșitul anului 2003, un forum dedicat coordonării în domeniul PIC A fost primul forum de acest gen, la care au participat peste 180 de experți din 28 de țări Concluziile au fost extrem de interesante, ele referindu-se la tendințele generale ale PIC, soluțiile greșite la care s-a apelat până în prezent și modalitățile de „a gândi diferit”, de „a gândi imposibilul” și de „a schimba mentalitățile” La 5 noiembrie 2005 a fost adoptat Programul de la Haye21, în care se prevedea, între altele, consolidarea măsurilor pentru gestionarea crizelor transfrontaliere, protecția infrastructurilor vitale și a problemelor ce țin de tensiunile și conflictualitatea specifică ordinii publice și securității în acest sens, Consiliul European a încredințat Comisiei Europene și, respectiv, structurilor din cadrul Consiliului, sarcina realizării unui dispozitiv integrat al UE, care să devină operațional cel mai târziu în iulie 2006 Dispozitivul, potrivit programului adoptat, trebuie să evalueze capacitățile statelor membre 21 Adus la zi pe 17 decembrie 2004 pe probleme specifice luptei împotriva terorismului 42 ale UE, să asigure pregătirea și desfășurarea unor exerciții comune și să întocmească un plan operațional comun pentru o gestionare civilă a crizelor El trebuie să realizeze, între altele: > protecția cetățenilor și infrastructurilor împotriva pericolelor și amenințărilor teroriste CRBN, în spațiile publice, dar și împotriva catastrofelor naturale (seisme, inundații, incendii de păduri) și catastrofelor tehnologice, maritime, de transport, sanitare etc , în cadrul unei strategii europene integrate, printr-un dispozitiv de reacție bine structurat și interoperațional; > promovarea unor norme de securitate comune, la nivel UE, stabilirea unor scenarii și exerciții de pregătire și de punere în aplicare a unor mecanisme de gestionare a crizelor, de alertă rapidă și de protecție civilă; > realizarea unui sistem de reacție rapidă și eficientă împotriva atacurilor teroriste asupra infrastructurilor și pentru lichidarea urmărilor acestora, care să garanteze revenirea în scurt timp la normalitate; > întrucât infrastructurile europene sunt din ce în ce mai mult interconectate și interdependente, este nevoie de o politică și o strategie unitare, care să folosească toate pârghiile statelor și UE pentru protecția acestora Consiliul a făcut următoarele recomandări: a) punerea deplină în operă a recomandărilor Consiliului European privind stabilirea unui „mecanism integrat de gestionare a crizelor în UE“, esențial pentru întărirea legăturilor între cetățenii și instituțiile europene și strângerea legăturilor de interdependență și de solidaritate între statele membre; b) centrarea strategiei europene integrate pe contracararea amenințărilor asupra infrastructurilor vitale a căror distrugere ar putea avea efecte grave asupra sănătății, securității, siguranței și bunăstării economice a cetățenilor, punerea în aplicare și armonizarea la nivel european a unei metode armonioase prin care să se identifice infrastructurilor vitale, să se analizeze vulnerabilitățile, să se evalueze amenințările și să se propună soluții viabile pentru protecția acestora; c) instituirea unui Program european de protecție a infrastructurilor vitale (EPCIP); d) considerarea programului european ca fiind complementar programelor naționale; 43 e) admiterea situației potrivit căreia: > un sistem european de analiză a riscurilor trebuie să fie conceput și pus în aplicare; > realizarea unor legături strânse între toate autoritățile care dețin informații și care au competențe în acest domeniu; > gestionarea corectă și fiabilă a informațiilor pertinente (informații militare și civile, cooperare polițienească), control parlamentar; > crearea, în sânul Comisiei, a unui sistem de alertă rapidă în caz de criză, la nivel european, național și internațional partajat printr-o rețea centrală (ARGUS); > asocierea Comitetului European de Normalizare; f) a veghea ca Programul European de Protecție a Infrastructurilor Critice (EPCIP) să respecte următoarele condiții: > să fie plasat sub controlul parlamentului european și parlamentelor naționale; > să constituie un element esențial al viitorului dispozitiv continental și mondial de protecție a infrastructurilor critice; g) ameliorarea Fondului European de Solidaritate (pentru intervenții în interiorul UE) și ECHO (pentru intervenții în afara UE); h) crearea unei Forțe Europene de Protecție Civilă; i) consolidarea parteneriatului cu societatea civilă pentru realizarea unei strategii privind protecția împotriva amenințărilor CBRN; j) asigurarea condițiilor pentru ca toate aceste sisteme de alertă în caz de urgențe civile și militare și de protecție să nu afecteze viața cetățenilor și siguranța lor, să nu îngrijoreze și să panicheze în mod inutil populația; k) garantarea respectului vieții private, protecția informației și prevenirea difuzării ei neautorizate; l) elaborarea unui dispozitiv-cadru european de protecție și nedivulgare a datelor, astfel încât drepturile fundamentale ale omului să fie protejate; m) asigurarea condițiilor ca protecția populației și a infrastructurilor vitale să se bazeze pe scenarii realiste și pe 44 experiențe verificate (spre exemplu, experiența dobândită în timpul Jocurilor Olimpice de la Atena din 2004) Aceste reglementări și experiențe se regăsesc, într-o formă sau alta, în strategiile naționale de protecție a populației și infrastructurile vitale ale tuturor țărilor europene în Germania, spre exemplu, există așa-numitul concept de protecție de bază2,2 Punctul de plecare îl reprezintă un proces de analiză și de planificare multietajată, care cuprinde o evaluare a pericolelor, amenințărilor și riscurilor asociate, urmată de un control și de o adaptare a măsurilor de protecție Acest concept german presupune22 23: I identificarea diferitelor categorii de riscuri din diferite domenii: catastrofe naturale, accidente, terorism și criminalitate; II fixarea nivelului de protecție bazat pe aceste categorii; III conceperea de scenarii ale sinistrelor și amenințărilor; IV analiza punctelor slabe; V formularea obiectivelor de protecție și fixarea măsurilor de protecție și contra-protecție care decurg de aici; VI formularea urgențelor (coordonarea între măsurile publice și private); VII punerea în aplicare, după nevoi, a acțiunii formulate; VIII, controlul sistematic al acestui proces de analiză și planificare în cadrul gestionării calității 4 3 Protecția infrastructurilor critice naționale 9 9 Protecția infrastructurilor vitale (critice) naționale românești se înscrie, într-o formă sau alta, în programul 22 Protecția Infrastructurilor Critice - Concept de bază 23 Oficiul Federal pentru Protecția Populației și Gestionarea Catastrofelor (Bundesamt fur Bevdlkerungsschutz und Katastrophenhilfe), Centrul de Protecție a Infrastructurilor Critice (Zentrum Schutz Kritischer Infrastrukturen), Deutschherrenstrasse 93-95 53177 Bonn BBK-Zentrum-I@bbk bund de http://www bbk bund de, Oficiul Federal de Poliție Criminală (Bundeskriminalamt) 65173 Wiesbaden http://www bka de oder http: //www bunde skriminalamt de 45 european de protecție a infrastructurilor critice prin cel puțin trei modalități: > adaptarea sistemului de legislație, de acțiune și de reacție în situații de urgență la cerințele europene, în procesul pregătirii integrării și integrării propriu-zise; > dependențele și interdependențele infrastructurilor vitale românești de cele europene; > participarea la elaborarea și punerea în aplicare a politicilor și strategiilor de combatere a terorismului, traficului ilegal, crimei organizate și amenințărilor asimetrice Infrastructurile vitale românești simt, aproape în totalitate, infrastructuri critice din cel puțin câteva motive esențiale: > provin din infrastructurile unei economii-gigant, inflexibile și greu adaptabile economiei de piață, ale cărei urme nu au fost încă nici lichidate, nici ameliorate; > economia și societatea românească, în ansamblul ei, se află într-o stare de haos, specifică perioadelor îndelungi și repetate de tranziție, în care totul sau aproape totul este vital, critic și vulnerabil; > acțiunile fără discernământ asupra mediului, tăierea masivă a pădurilor, cultivarea haotică a terenurilor, dezastrul din agricultură, lipsa unei politici agrare, ecologice și de protecție a mediului coerente și eficiente creează și proliferează pericole extrem de grave la adresa tuturor infrastructurilor și îndeosebi asupra celor critice; > se așteaptă ca participarea României la coaliția antiteroristă și la alte misiuni de gestionare a crizelor și conflictelor și de menținere a păcii să genereze un nou tip de amenințări asupra cetățenilor și infrastructurilor vitale ale economiei, societății, informației și condițiilor de trai Desigur, pericolele și amenințările sunt mult mai numeroase Ele fac obiectul unor inițiative legislative, sunt cuprinse în strategia națională de securitate și în alte documente importante, dar sunt departe de a fi pe deplin monitorizate, gestionate, controlate și înlăturate 46 Concluzii și propuneri 1 Infrastructurile critice rămân un domeniu care se cere foarte bine investigat, monitorizat, analizat, evaluat, prognozat și ameliorat 2 Toate statele, Uniunea Europeană, în ansamblul ei, Statele Unite ale Americii și alte țări, alianțe, structuri de securitate internaționale și regionale își intensifică eforturile pentru a identifica, supraveghea, optimiza și proteja infrastructurile vitale ale țărilor, societăților, rețelelor și ale lumii 3 Considerăm că și România, care se înscrie în acest amplu demers internațional, trebuie să participe la acest proces, prin: a) elaborarea unei strategii naționale pentru PIC (în prezent, numai SUA au o astfel de strategie), în concordanță cu recomandările europene și internaționale în domeniu; b) inventarierea infrastructurilor critice pe domenii de activitate; c) stabilirea vulnerabilităților specifice și a modalităților de apărare; d) elaborarea unor ghiduri sau seturi de norme privind PIC; e) întărirea cooperării dintre sectorul public și cel privat prin pachete de acte normative și cointeresarea sectorului privat prin facilități fiscale, asistență de specialitate etc f) formarea unor echipe de specialiști pe diverse domenii, care să poată asigura expertiză de PIC; g) introducerea în planurile de învățământ și cercetare din UNAp a unor teme specifice protecției infrastructurilor critice 47 EDITURA UNIVERSITĂȚII NAȚIONALE DE APĂRARE „CAROL 1“ Redactor: Corina VLADU Tehnoredactor: Mirela ATANASIU Bun de tipar: 31 07 2006 Hârtie: A3 Format: A5 Coli de tipar: 3 Coli editură: 1,5 Lucrarea conține 48 de pagini Tipografia Universității Naționale de Apărare „Carol 1“ CENTRUL DE STUDII STRATEGICE DE APĂRARE ȘI SECURITATE Șoseaua Pandurilor, nr 68-72, sector 5, București Telefon: (021)319 56 49 Fax: (021) 319 55 93 E-mail: cssas@unap ro Adresă web: http://cssas unap ro 141/1287/06 C 317/2006